Schwarzjäger

A vadászat a szakterülete ennek a családnak, különösképp távharci fegyverekkel. Feltörekvő technológiai újításokkal rendelkeznek, ezek közt a legfőbb a számszeríj. Vezetőjük Julia von Schwarzjager. A tornyuk a Nebelwald nyugati csücskében található.

*"Tapasztalat ide vagy oda, nem szeretnék a célpontjuk és köztük lenni."* Halhatatlan Erwin, felderítőparancsnok

Faj: Vámpír

Használható fegyverek: Számszeríj, Íj, nyilak, Tőrök

## Tulajdonságok

**Páncélzat:** nehéz

**Mágia:** gyenge

**Védekezés:** erős

**Támadás:** erős

**Sebesség:** gyenge

## Képességek

**Név:** Árnykötél

**Szint:** 1

**Ár:** 1000 váltó, Schwarzjäger vámpírok kezdéskor megtanulják

**Leírás:** A használó vámpír árnyakból egy ideiglenes botlókötelet alkot amit célpontjára dobhat. Az árnyék mindenben megegyezik hagyományos változatával és harminc másodpercig marad meg. Tizenöt percenként egyszer használható.

**Név:** Árnyéknyíl

**Szint:** 1.

**Ár:** 1000 váltó

**Leírás:** A vámpír három árnyékból álló nyilat hoz létre, amit ellenfelére lőhet. Tulajdonságaiban megegyezik egy átlag nyíllal.

**Név:** Éjláng nyíl

**Szint:** 2.

**Ár:** 1500 váltó

**Leírás:** A vámpírokra jellemző éjlánggal gyújtja meg nyilát, ami így a célponton is többet sebez. Rosszabb esetben lángra is gyújtja a kiszemeltet.

**Név:** Vérkereső

**Szint:** 3.

**Ár:** 2000 váltó

**Leírás:** A sebzett préda levadászására lett kifejlesztve, egy mágikus nyíl,  nem vesz el nyílvesszőt, és a vérző célpontot követi és pontosan oda csapódik ahonnét a vér folyik.

**Név:** Rejtőzés

**Szint:** 4.

**Ár:** 2500 váltó

**Leírás:** A Schwarzjäger vámpír árnyékos környezetben képes beleolvadni az őt körülvevő háttérbe, és ameddig lassan mozog igen nehéz észrevenni.

**Név:** Viharnyíl

**Szint:** 5.

**Ár:** 3000 váltó

**Leírás:** Szélmágiát használva a következő kilőtt nyíl sebzi és ellöki azokat is, akik mellett elhaladt. Természetesen az a sebzés nem olyan vészes, legfeljebb könnyű vágások.

**Név:** Nyomkövetés

**Szint:** 6.

**Ár:** 3500 váltó

**Leírás:** Újra előjönnek a vadászattal kapcsolatos fejlesztések, ugyanis ez a képesség az áldozat bármilyen körülmény közti lekövetésére irányul. Egyszerű passzív képesség, a legkisebb nyom is elég, hogy a Schwarzjager vámpír képes legyen utolérni és elkapni ellenfelét.

**Név:** Visszatérés

**Szint:** 7.

**Ár:** 500 váltó

**Leírás:** A jó íjász és a takarékos ember (vagyis vámpír) számára fontosak a nyilai. Ezzel a képességgel egy csata után a szinteddel egyenlő számú nyílvesszőt tudsz mágiával ismét a tárgylistádra helyezni. Inkább praktikus képesség.

**Név:** Árnycsapda

**Szint:** 7.

**Ár:** 4000 váltó

**Leírás:** A Schwarzjager vámpír egy klasszikus medvecsapda-szerű csapdát helyez el, ami akár öt órán keresztül is a helyén marad. Ha rálépnek, csúnya vágásokat és zúzódásokat okoz, viszont utána szertefoszlik.

**Név:** Jelölő

**Szint:** 8.

**Ár:** 4500 váltó

**Leírás:**A jó Schwarzjagernek nem kell közvetlenül látnia a célpontját- elég, ha a  következő nyilát felerősíti ezzel a varázslattal, ami kilövés után három-négy percig mutatja a gazdája számára a közvetlen, úgy harminc centiméter sugarú körzetben elhelyezkedő környezetét és mágikusan érzi a nyíl pontos helyét a világban (illetve magához képest milyené

irányban és mekkora távolságban. A hatékony felhasználása csak a vámpíron múlik.

**Név:** Láthatatlan nyíl

**Szint:** 9.

**Ár:** 5000 váltó

**Leírás:** Egy nyílvessző elől könnyű kitérni, de csak akkor, ha látja is az ember. Ezen képességgel a következő négy nyílvessződ láthatatlanná válik. Ellenfeleid azt sem fogják tudni, hogy mi találta el őket!

**Név:** Sasszem

**Szint:** 10.

**Ár:** 6000 váltó

**Leírás:** A Schwarzjagerek legvégső képessége, amely tökéletesen példázza a nagyfokú ismereteiket az íjak és a mágia terén: Nem elég, hogy ezzel a képességgel akár háromezer méter távolságba is képes eljuttatni az egyetlen, ebben a képességben felhasznált nyílvesszőjét, de még pontos is! Feltéve persze, ha tudja hol a cél. Na de pont erre van a Jelölő nyíl- vagy egyes mágusok elmeátvitele.

Vissza a kasztokhoz